rejauldu/bengali-wikipedia huggingface dataset:
থাইল্যান্ড উপসাগর (সিয়াম উপসাগর হিসেবেও পরিচিত) হলো দক্ষিণ চীন সাগরের পশ্চিম অংশেরর একটি অগভীর খাঁড়ি ও পশ্চিমা প্রশান্ত মহাসাগরের একটি ক্ষুদ্র অংশ। উপসাগরটি প্রায় ৮০০ কিলোমিটার (৪২৭ মাইল) দীর্ঘ এবং ৫৬০ কিমি (৩৪৮ মাইল) পর্যন্ত চওড়া, এর আয়তন ৩,২০,০০০ বর্গকিমি (১,২৩,৫৫৩ বর্গ মাইল)। এর উত্তর, পশ্চিম ও দক্ষিণ-পশ্চিমে থাইল্যান্ড এবং উত্তর-পূর্বে কম্বোডিয়া ও ভিয়েতনাম অবস্থিত। উসগারটির দক্ষিণ-পূর্বে দক্ষিণ চীন সাগর অবস্থিত।  ভূগোল  thumb|right|মানচিত্রটি উপসাগরের অবস্থান দেখাচ্ছে।  থাইল্যান্ড উপসাগর কম্বোডিয়া, থাইল্যান্ড এবং ভিয়েতনাম সীমান্তে অবস্থিত। এটি ৬° থেকে ১৩°৩০' উত্তর অক্ষাংশ এবং ৯৯° থেকে ১০৪ ডিগ্রী পূর্ব দ্রাঘিমাংশের মধ্যে অবস্থিত ৩,০৪,০০০ বর্গকিলোমিটার সমুদ্রের এলাকা নিয়ে গঠিত। উপসাগরটির উত্তরের অংশে রয়েছে ব্যাংকক উপসাগর ও চাও ফ্রায়া নদীর মোহনা। উপসাগরের দক্ষিণ সীমান্তটি দক্ষিণাঞ্চলীয় ভিয়েতনামের কেপ বাই বাং (মেকং নদীর মোহনার দক্ষিণ) থেকে মালয়েশিয়ার উপকূলে অবস্থিত কোটা ভারু শহরের পর্যন্ত একটি রেখা দ্বারা সংজ্ঞায়িত করা হয়।  উপসাগরটি তুলনামূলকভাবে অগভীর: এর গড় গভীরতা ৫৮ মিটার (১৯০ ফুট) এবং সর্বোচ্চ গভীরতা মাত্র ৮৫ মিটার (২৭৯ ফুট)। এটি জলের বিনিময়কে ধীর করে তোলে এবং নদী থেকে শক্তিশালী জল প্রবাহ উপসাগরের জলের লবণাক্ততা (৩.০৫-৩.২৫ শতাংশ) হ্রাস করে এবং পলির অবক্ষেপ বৃদ্ধি করে।  সমুদ্রতলের ভূপ্রকৃতি  উপসাগরটির সমুদ্রতলদেশে দীর্ঘায়ত ঢিবি এবং ঢালের অববাহিকার অক্ষের সমান্তরাল শৈলশ্রেণী উপস্থিতিতে লক্ষ্য করা যায়। ৫০ মিটারেরও বেশি জলের গভীরে উপসাগরের মধ্যে বিস্তৃত এই ভূমিরূপটি হাজার হাজার বর্গ কিলোমিটার এলাকা জুড়ে বিস্তৃত।  ভ্রমণব্যবস্থা  thumb|এডেন তিমি উপসাগরীয় অঞ্চলে খাবার সংগ্রহ করছে। thumb|ব্যাং টপুনে এডেন তিমি।  উপসাগরের প্রবাল প্রাচীরগুলো ডাইভার্সদের আকর্ষণ করে। জলের গ্রীষ্মমণ্ডলীয় উষ্ণতা অনেক পর্যটকদের আকর্ষণ করে। থাইল্যান্ড উপসাগরীয় অঞ্চলে সবচেয়ে গুরুত্বপূর্ণ পর্যটক গন্তব্যগুলির মধ্যে রয়েছে সুরাত থানি প্রদেশের কো সামুয়ি এবং কো ফা নগান দ্বীপ, চনবুরি প্রদেশের পাট্টায়, ফেতচাবুরি প্রদেশের চা-এম, প্রাচুয়াপ খিরি খান প্রদেশের হু হিন এবং রায়ং প্রদেশের কো সামেট।  আঞ্চলিক বিরোধ  মালয়েশিয়া, থাইল্যান্ড, কম্বোডিয়া এবং ভিয়েতনামের মধ্যে থাইল্যান্ড উপসাগরের বেশ কিছু অঞ্চল নিয়ে বিরোধ রয়েছে। মালয়েশিয়ার ও থাইল্যান্ড যৌথভাবে বিতর্কিত অঞ্চলগুলোর উন্নয়ন ঘটাতে সম্মত, যার মধ্যে কো ক্র এবং কো লসিন দ্বীপ রয়েছে। থাইল্যান্ড উপসাগরীয় অঞ্চলে কম্বোডিয়া ও ভিয়েতনাম-এর মধ্যে দীর্ঘস্থায়ী বিতর্ক প্রধানত কম্বোডিয়া উপকূলে অবস্থিত ফু কুইক বা কোহ ট্রাল দ্বীপকে কেন্দ্র করে। কম্বোডিয়া ৪৮,০০০ বর্গ কিলোমিটার (১৯,০০০ বর্গ মাইল) বালুচর এলাকা নিজের বলে দাবি করে।Paul Ganster & David E. Lorey, Borders and border politics in a globalizing world.  তথ্যসূত্র  বহিঃসংযোগ   Maritime boundary delimitation in the gulf of Thailand - Schofield, Clive Howard (1999)  বিষয়শ্রেণী:থাইল্যান্ড উপসাগর বিষয়শ্রেণী:প্রশান্ত মহাসাগরের ভূবেষ্টিত উপসাগর বিষয়শ্রেণী:এশিয়ার ভূবেষ্টিত উপসাগর
মাইকেল মধুসূধন হলো ১৯৫০ সালে মুক্তিপ্রাপ্ত একটি বাংলা চলচ্চিত্র, এই ছবিটি মাইকেল মধুসূদন দত্তের জীবনের উপর ভিত্তি করে নির্মিত। ছবির চিত্রনাট্য লিখেছেন এবং ছবিটি পরিচালনা করেছেন মধু বসু। ছবিতে মাইকেল মধুসূদন দত্তের ভূমিকায় অভিনয় করেছেন উৎপল দত্ত।   অভিনয়ে    উৎপল দত্ত – মাইকেল মধুসূদন দত্ত  অবিনাশ দাস – বিদ্যাসাগর  দেবযানী  মলিন দেবী  অহীন্দ্র চৌধুরী – রাজনারায়ণ দত্ত  মরিয়ম স্টার্ক – রেবেকা  বাণীব্রত মুখোপাধ্যায় – গৌর বসাক  হারাধন বন্দ্যোপাধ্যায়  অজিত বন্দ্যোপাধ্যায়  প্রীতি মজুমদার – রঘু  ডন কুপার  মিস গ্রেস  বলিন সম   তথ্যসূত্র    বহিঃসংযোগ     বিষয়শ্রেণী:১৯৫০-এর চলচ্চিত্র বিষয়শ্রেণী:মধু বসু পরিচালিত চলচ্চিত্র বিষয়শ্রেণী:মাইকেল মধুসূদন দত্ত বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৫০-এর দশকের বাংলা ভাষার চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:ভারতীয় জীবনীসংক্রান্ত চলচ্চিত্র বিষয়শ্রেণী:ভারতীয় নাট্য চলচ্চিত্র
এ কে এম ফজলুল হক (জন্ম ২৫ জানুয়ারী ১৯৫৮) একজন বাংলাদেশী শল্যচিকিৎসক। তিনি ঢাকার বঙ্গবন্ধু শেখ মুজিব মেডিকেল বিশ্ববিদ্যালয়ের (বিএসএমএমইউ) কোলোরেক্টাল শল্যচিকিত্সা বিভাগের প্রতিষ্ঠাতা ছিলেন।   প্রাথমিক জীবন এবং শিক্ষা  হক ১৯৫৮ সালের ২৫ জানুয়ারি বাংলাদেশের পটুয়াখালী জেলার গাজীপুরা গ্রামে জন্মগ্রহণ করেন। তার পিতা রশিদ আহমেদ।  হক ১৯৭২ সালে যশোর বোর্ড থেকে এসএসসি, ১৯৭৪ সালে এইচএসসি এবং ১৯৮২ সালে ঢাকা মেডিকেল কলেজ থেকে এমবিবিএস পাশ করেন। তিনি ১৯৮৯ সালের জানুয়ারি মাসে বাংলাদেশ কলেজ অব ফিজিশিয়ানস অ্যান্ড সার্জনস থেকে ফেলোশিপ (এফসিপিএস) লাভ করেন।   কর্মজীবন    তথ্যসূত্র   বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী কোলোরেক্টাল শল্যচিকিৎসক বিষয়শ্রেণী:বাংলাদেশী চিকিৎসাবৈজ্ঞানিক গবেষক বিষয়শ্রেণী:ঢাকা মেডিকেল কলেজের প্রাক্তন শিক্ষার্থী বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:বাংলাদেশ কলেজ অব ফিজিশিয়ানস্ এন্ড সার্জনসের প্রাক্তন শিক্ষার্থী বিষয়শ্রেণী:গলাচিপা উপজেলার ব্যক্তি বিষয়শ্রেণী:বরিশাল বিভাগের চিকিৎসক বিষয়শ্রেণী:বরিশাল বিভাগের শিক্ষায়তনিক
স্টিভেন টমাস ফিন  (জন্ম: ৪ এপ্রিল ১৯৮৯) হলেন একজন ইংরেজ ক্রিকেটার। তিনি একজন ডান-হাতি ব্যাটসম্যান এবং একজন ডান-হাতি ফাস্ট মিডিয়াম বোলার হিসেবে ভূমিকা পালন করে থাকেন। মাত্র ১৬ বছর বয়সে তিনি প্রথম-শ্রেণীর ক্রিকেট প্রতিযোগিতায় মিডলসেক্স কাউন্টি ক্রিকেট ক্লাবের সর্বকনিষ্ঠ অভিষেক খেলোয়াড়ের মর্যাদা পান। তিনি বাংলাদেশ জাতীয় দল এর বিরুদ্ধে ২০১০ সালের ইংল্যান্ড ক্রিকেট দল এর হয়ে টেস্ট ক্রিকেটে আত্মপ্রকাশ করেন।   প্রথম জীবন এবং ঘরোয়া ক্রিকেট  ফিন ওয়াটফোর্ড এর কাছাকাছি গার্সটন এর মধ্যে পারমিটার স্কুলে লেখাপড়া করেন। তিনি ওয়াটফোর্ড এফ.সি. দলের একজন অনুরাগী এবং এছাড়াও তিনি একজন প্রাক্তন কাউন্টি বাস্কেটবল খেলোয়াড়। ফিন ল্যাংলিবুরী সিসি ও ওয়েস্ট হার্টস সিসি দলের হয়ে স্থানীয়ভাবে খেলেছেন। তিনি ফেনার কেমব্রিজ ইউসিসিএ এর বিরুদ্ধে ১ জুন ২০০৫ সালে মিডলসেক্স দলের হয়ে প্রথম শ্রেণীর ক্রিকেট প্রতিযোগিতায় আত্মপ্রকাশ করেন। তিনি ১৬ রানে ১ উইকেট লাভ করেন ও ৩৭ রানে ১ উইকেট কিন্তু তিনি ব্যাট করতে পারেননি। তিনি ১৯৪৯ সালের ১৬ বছর বয়সী ফ্রেড টিটমাসের রেকর্ড ভেঙ্গে মিডলসেক্স এর সর্বকনিষ্ঠ অভিষেক হওয়া খেলোয়াড়ের মর্যাদা পান।   আন্তর্জাতিক ক্রিকেট  ১৪ ফেব্রুয়ারি, ২০১৫ তারিখে মেলবোর্ন ক্রিকেট গ্রাউন্ডে অনুষ্ঠিত ২০১৫ সালের ক্রিকেট বিশ্বকাপে তিনি হ্যাট্রিক করেন। অস্ট্রেলিয়া দলের ইনিংসের শেষ তিন বলে তিনি একে-একে ব্রাড হাড্ডিন, গ্লেন ম্যাক্সওয়েল ও মিচেল জনসনকে আউট করে তিনি এ কৃতিত্ব প্রদর্শন করেন।  খেলোয়াড়ী জীবন পরিসংখ্যান একটি ইনিংসে পাঁচ বা ততোধিক উইকেট তারিখপ্রতিপক্ষমাঠরেকর্ড / স্কোরকার্ড ২৭ মে ২০১০  লর্ডস, লন্ডন, ইংল্যান্ড  বোলিং: ৫/৮৭ ১৩ মার্চ ২০১০  ওল্ড ট্রাফোর্ড, গ্রেটার ম্যানচেস্টার, ইংল্যান্ড বোলিং: ৫/৪২ ২৬ নভেম্বর ২০১০  গাব্বা, ব্রিসবেন, অস্ট্রেলিয়া বোলিং: ৬/১২৫ ২৩ মার্চ ২০১৩  ইডেন পার্ক, অকল্যান্ড, নিউজিল্যান্ডবোলিং: ৬/১২৫  তথ্যসূত্র   বহিঃসংযোগ   বিষয়শ্রেণী:ইংরেজ ক্রিকেটার বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:একদিনের আন্তর্জাতিকে হ্যাট্রিক লাভকারী বিষয়শ্রেণী:২০১৫ ক্রিকেট বিশ্বকাপের ক্রিকেটার‎ বিষয়শ্রেণী:ইংল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:মিডলসেক্সের ক্রিকেটার বিষয়শ্রেণী:ওতাগোর ক্রিকেটার বিষয়শ্রেণী:২১শ শতাব্দীর ইংরেজ ক্রিকেটার বিষয়শ্রেণী:ইসলামাবাদ ইউনাইটেডের ক্রিকেটার বিষয়শ্রেণী:নর্থ ভার্সাস সাউথের ক্রিকেটার বিষয়শ্রেণী:সাসেক্সের ক্রিকেটার
150pxইসলাম (আরবি ভাষায়: الإسلام আল্‌-ইসলাম্‌) একটি একেশ্বরবাদী ধর্ম। "ইসলাম" শব্দের অর্থ "আত্মসমর্পণ", বা একক স্রষ্টার নিকট নিজেকে সমর্পন। খ্রিষ্টিয় সম্তম শতকে আরবের ধর্মীয় ও রাজনৈতিক নেতা মুহাম্মদ (সঃ) এই ধর্ম প্রচার করেন। কুরআন ইসলামের মূল ধর্মগ্রন্থ। এই ধর্মে বিশ্বাসীদের মুসলমান বা মুসলিম বলা হয়। কুরআন আল্লাহর বাণী এবং তার কর্তৃক মুহাম্মদের (সঃ) নিকট প্রেরিত বলে মুসলমানরা বিশ্বাস করেন। তাদের বিশ্বাস  অনুসারে মুহাম্মদ (সঃ) শেষ নবী। হাদিসে প্রাপ্ত তাঁর নির্দেশিত কাজ ও শিক্ষার ভিত্তিতে কুরআনকে ব্যাখ্যা করা হয়।ইহুদি ও খ্রিস্ট ধর্মের ন্যায়  ইসলাম ধর্মও আব্রাহামীয়। মুসলমানের সংখ্যা আনুমানিক ১৪০ কোটি ও তারা পৃথিবীর দ্বিতীয় বৃহত্তম ধর্মাবলম্বী গোষ্ঠী। মুহাম্মদ (সঃ) ও তার উত্তরসূরীদের প্রচার ও যুদ্ধ জয়ের ফলশ্রুতিতে ইসলাম দ্রুত বিশ্বে ছড়িয়ে পড়ে। বর্তমানে সমগ্র বিশ্ব জুড়ে, বিশেষ করে মধ্যপ্রাচ্য, উত্তর আফ্রিকা, দক্ষিণ এশিয়া, পূর্ব আফ্রিকা, পশ্চিম আফ্রিকা, মধ্য এশিয়া, দক্ষিণ-পূর্ব এশিয়ায় মুসলমানরা বাস করেন। আরবে এ ধর্মের গোড়া পত্তন হলেও অধিকাংশ মুসলমান অনারব এবং আরব দেশের মুসলমানরা মোট মুসলমান সংখ্যার শতকরা মাত্র ২০ বিশভাগ। যুক্তরাজ্যসহ বেশ কিছু ইউরোপীয় দেশের দ্বিতীয় বৃহত্তম ধর্ম ইসলাম।  ইসলাম সম্পর্কে আরও জানুন...
ভারতের বিপ্লবী কমিউনিস্ট পার্টি, যা আরসিপিআই (ঠাকুর) নামেও পরিচিত, ছিল ভারতের একটি রাজনৈতিক দল, যার নেতৃত্বে ছিলেন সৌম্যেন্দ্রনাথ ঠাকুর। আরসিপিআই (ঠাকুর) ১৯৪৮ সালে ভারতের বিপ্লবী কমিউনিস্ট পার্টির বিভক্তি থেকে আবির্ভূত হয়। ভারতীয় রাজনীতিতে আরসিপিআই (ঠাকুর) এর ভূমিকা ছিল খুবই সামান্য। ঠাকুর দলের চেয়ারম্যান হিসেবে দায়িত্ব পালন করেন। দলটি বাংলা পাক্ষিক গণবাণী ('জনতার কণ্ঠ') প্রকাশ করে।Registrar for Newspapers of India. Ganabani   তথ্যসূত্র   বিষয়শ্রেণী:ভারতের বিলুপ্ত সাম্যবাদী দল বিষয়শ্রেণী:অপর্যালোচিত অনুবাদসহ পাতা বিষয়শ্রেণী:১৯৪৮-এ প্রতিষ্ঠিত রাজনৈতিক দল
{{তথ্যছক ব্যক্তি | name               = শেলহ | image              = Salah-son of Arphaxad.jpg | image_size         = 230px | caption            = শেলহের প্রতিকৃতি, প্রোমোতুয়ারি ইকোনুম ইনসিগনিওরুম (১৫৫৩) | birth_date         =  | birth_place        =  | death_date         = অজানা (৪৩৩ বছর) | death_place        =  | occupation         =  | parents            = অর্ফকষদ (বা কৈনন) | children           = এবর ও অন্যান্য পুত্রকন্যা }} শেলহবাইবেলীয় বানানরীতি (, Šélaḥ বা Šā́laḥ; , Salá''; ) ছিলেন আদিপুস্তকের বংশের বিবরণ অনুসারে ইশ্মায়েলীয় ও ইস্রায়েলীয়দের একজন পূর্বপুরুষ। ফলে তিনি বংশ বিবরণীর “সত্তরটি নামের” অন্যতম। এছাড়া বাইবেলের আদিপুস্তক ১১:১২–১৫, গণনা পুস্তক ১:১৮–২৪ এবং সাধু লূক লিখিত সুসমাচার ৩:৩৫–৩৬ শ্লোকে তাঁর উল্লেখ রয়েছে।  নোহ থেকে অব্রাহাম পর্যন্ত পৈতৃক বংশে, তিনি অর্ফকষদের পুত্র (মাশোরেতীয় পুঁথি ও শমরীয় সপ্ততি)Interlinar Pentateuch https://sites.google.com/site/interlinearpentateuch/genesis-bereshit/chapter-10-16-32  বা কৈনান (সেপটুজিন্ট) এবং এবরের পিতা। তার ছেলের জন্য 'এবর' নামটি হিব্রু জনগোষ্ঠীর আসল নাম, 'মূল' আবর () থেকে এসেছে যার অর্থ "অতিক্রম করা।"The Israelite Samaritan Version of the Torah: First English Translation Compared with the Masoretic Version by Benyamim Tsedaka, Bereshith 11 ()The Torah: Jewish and Samaritan versions compared (Hebrew Edition), בראשית 11, by Mark Shoulson ()PNG image  (a 993x731 chart delineating differences in genealogy between the MT, SP, and LXX from wikipedia entry Genealogies of Genesis which shows Cainan as the father of Salah in the Septuagint Pentateuch)  সাধু লূক লিখিত সুসমাচার ও বুক অব জুবিলিস উভয়ই শেলহকে কৈনানের পুত্র বানানোর ক্ষেত্রে সপ্ততির সাথে একমত, তথ্য যোগ করে যে তার মা মিল্‌কা (মদইয়ের মেয়ে) ছিলেন, এবং তার স্ত্রীর নাম মুয়েক, কেসেদের মেয়ে (অর্ফকষদের আরেক ছেলে)।  মৃত্যুর সময় শেলহের বয়স ৪৩৩ (মাসোরীয়),The Koren Jerusalem Bible: The Hebrew/English Tanakh, בראשית 11, Koren Publishers () ৪৬০ (সেপ্টুজিন্ট)The Septuagint with Apocrypha: Greek and English, Genesis 11, by Sir Lancelot C.L. Brenton এবং ৪৬০ (শমরীয়)The Israelite Samaritan Version of the Torah: First English Translation Compared with the Masoretic Version, Bereshith 11, by Benyamim Tsedaka () হয়েছিল বলে উল্লেখ পাওয়া যায়।  হেনরি এম. মরিস বলেছেন যে অর্ফক্‌ষদ, শেলহ এবং এবরকে সবচেয়ে গুরুত্বপূর্ণ পুত্র হিসাবে তালিকাভুক্ত করা হয়েছে কারণ তারা নারীর প্রতিশ্রুত বীজের সারিতে ছিলেন।   ইসলামে  ইসলামে, সেলাহকে কখনও কখনও ইসলামে নবি সালেহ হিসেবে চিহ্নিত করা হয়। কিছু পণ্ডিত এবং গবেষক ইসলামিক নবী সালেহ এবং হিব্রু বাইবেলে উল্লিখিত একটি ব্যক্তিত্ব বা শব্দ সেলাহের মধ্যে সম্ভাব্য সংযোগের পরামর্শ দিয়েছেন। এই অনুমানটি মূলত তাদের নামের মিল এবং আব্রাহামিক ধর্মগুলিতে ভাগ করা নবীদের ঐতিহ্যের উপর ভিত্তি করে তৈরি।   তথ্যসূত্র   বিষয়শ্রেণী:তাওরাতের ব্যক্তি বিষয়শ্রেণী:আদিপুস্তকের ব্যক্তিত্ব বিষয়শ্রেণী:লূকের সুসমাচার
কেনিয়া-শ্রীলঙ্কা সম্পর্ক, কেনিয়া এবং শ্রীলঙ্কা এর মাঝে বিদ্যমান দ্বিপাক্ষিক সম্পর্ককে নির্দেশ করে। কেনিয়ার রাজধানী নাইরোবিতে শ্রীলঙ্কার একটি হাই কমিশন রয়েছে। বর্তমানে, কেনিয়ায় নিযুক্ত শ্রীলঙ্কার হাই কমিশনার হলেন, বাদিবেল কৃষ্ণমূর্তি।http://htsyndication.com/htsportal/article/Vadivel-Krishnamoorthy-presents-credentials-to-Kenyan-President/5495923 কিন্তু, শ্রীলঙ্কায় কেনিয়ার কোন হাই কমিশন বা দূতাবাস নেই। ভারতে অবস্থিত কেনিয়ার হাই কমিশনের নিকট শ্রীলঙ্কা সম্পর্কিত কূটনৈতিক এবং অন্যান্য কার্যক্রমের দায়িত্ব ন্যস্ত রয়েছে এবং সেখান থেকেই, শ্রীলঙ্কা সংক্রান্ত কূটনৈতিক কার্যক্রম সম্পন্ন করা হয়।  ইতিহাস ১৯৭০ সালে, কেনিয়া এবং শ্রীলঙ্কা এর মাঝে আনুষ্ঠানিকভাবে কূটনৈতিক সম্পর্ক স্থাপিত হয়।  সম্প্রতি উভয় দেশ, একটি দ্বিপাক্ষিক বিমান চলাচল বিষয়ক চুক্তি (বাইল্যাটারাল এয়ার সার্ভিসেস এগ্রিমেন্ট) সাক্ষর করে। এই চুক্তির মূল বিষয়বস্তু ছিল, কেনিয়া এবং শ্রীলঙ্কার মধ্যে সরাসরি বিমান চলাচল চালু। এছাড়াও এই চুক্তিতে উল্লেখ ছিল, কেনিয়া বা শ্রীলঙ্কাভিত্তিক কোন বিমান পরিচালনা প্রতিষ্ঠান এই দুই দেশের মধ্যে সরাসরি বিমান চালনা করতে পারবে।. Sri Lanka Concludes a Bilateral Air Services Agreement with Kenya. সংগৃহীত: ১৫ জানুয়ারি ২০১৫  ২০১৩ সালে, শ্রীলঙ্কার সাবেক রাষ্ট্রপতি মহিন্দ রাজাপক্ষ, এক রাষ্ট্রীয় সফরে কেনিয়াতে যান। সেখানে তিনি কেনিয়ার রাষ্ট্রপতি, উহুরু কেনিয়াত্তার সাথে দ্বিপাক্ষিক বৈঠকে মিলিত হন। রাজাপক্ষের সেই সফরে দুই দেশ মেশ কিছু বিষয়ে ঐকমত্যে আছে। এর মধ্যে উল্লেখযোগ্য হল, দুই দেশের মধ্যবর্তী সমুদ্রপথের নিরাপত্তার উন্নয়ন, নৌপথে দুই দেশের মধ্যকার যোগাযোগ ও সম্পর্ক বৃদ্ধি এবং উন্নয়ন।  . Kenya, Sri Lanka to improve trade ties. সংগৃহীত: ১৫ জানুয়ারি ২০১৫  বাণিজ্য এই দুই দেশের মধ্যকার বাণিজ্য সম্পর্কের উন্নতি দৃশ্যমান এবং প্রতি বছরই এই দুই দেশের মধ্যকার বাণিজ্যের পরিমাণ বৃদ্ধি পাচ্ছে।  ২০১২ সালে, দুই দেশের মধ্যকার দ্বিপাক্ষিক বাণিজ্যের পরিমাণ ছিল ১২.৭৮ মিলিয়ন (১.২৭৮ কোটি) মার্কিন ডলার। যা ২০১৩ সালে, বেড়ে দাঁড়িয়ে হয়, ১৩.৯৪ মিলিয়ন (১.৩৯৪ কোটি) মার্কিন ডলার। আবার ২০১৪ সালের, জানুয়ারি থেকে জুন মাস পর্যন্ত এই দুই দেশের মধ্যকার দ্বিপাক্ষিক বাণিজ্যের পরিমাণ ছিল ৫.৮৬ মিলিয়ন (৫৮ লক্ষ) মার্কিন ডলার। . Kenya-Sri Lanka Joint Economic Cooperation talks a success. সংগৃহীত: ১৫ জানুয়ারি ২০১৫  শ্রীলঙ্কায়, কেনিয়ার প্রধান রপ্তানি পণ্য হল; প্রাকৃতিক সোডিয়াম কার্বনেট, লবণ, গোল মরিচ এবং চা।. Kenya trade with Sri Lanka. সংগৃহীত: ১৫ জানুয়ারি ২০১৫ The tea is usually 35% Sri Lankan and 65% Kenyan. অপরদিকে, কেনিয়াতে, শ্রীলঙ্কার প্রধান রপ্তানি পণ্য হল, প্রাকৃতিক রাবার, টায়ার, বস্তা এবং ব্যাগ, আঁশ, চা, চাল, নারিকেলের খোসা এবং অ্যাক্টিভেটেড কার্বন।  বর্তমানে কেনিয়াতে শ্রীলঙ্কার ১০ টি ব্যবসা প্রতিষ্ঠান, ব্যবসা কার্যক্রম পরিচালনা করছে। এসকল কোম্পানির সবগুলোই কেনিয়ার রপ্তানি প্রক্রিয়াজাতকরণ অঞ্চলে (ইপিজেড) তাঁদের ব্যবসায় কার্যক্রম চালু করেছে। এর পাশাপাশি, কেনিয়াতে শ্রীলঙ্কার কয়েকটি তথ্য প্রযুক্তি বিষয়ক প্রতিষ্ঠান তাঁদের কার্যক্রম চালাচ্ছে।  তথ্যসূত্র   বিষয়শ্রেণী:কেনিয়ার দ্বিপাক্ষিক সম্পর্ক বিষয়শ্রেণী:শ্রীলঙ্কার দ্বিপাক্ষিক সম্পর্ক বিষয়শ্রেণী:কেনিয়া-শ্রীলঙ্কা সম্পর্ক
জেনিফার ডুলস্কি সিলিকন ভ্যালির একজন মার্কিন প্রযুক্তি নির্বাহী।  তিনি চেঞ্জ ডট অর্গ- এর প্রেসিডেন্ট এবং সিওও হওয়ার জন্য  ২০১৩ সালে গুগল ত্যাগ করেন।   কর্মজীবন  ইয়াহুর জন্য কাজ করার পর! তিনি দ্য ডিলম্যাপের সহ-প্রতিষ্ঠাতা এবং সিইও হন, যেটি ২০১১ সালে গুগল দ্বারা অধিগ্রহণ করা হয়েছিল, যেখানে তিনি একজন সিনিয়র নির্বাহী হিসাবে প্রায় দুই বছর অতিবাহিত করেছিলেন।   তিনি বর্তমানে ডব্লিউডব্লিউ ইন্টারন্যাশনাল ইনক, মুভ, ইনক., লিটল পাসপোর্ট, এবং দ্যা ব্র্যাকথ্রো কোলাবোরেটিভ-এর সিলিকন ভ্যালি সাইটের বোর্ডে কাজ করছেন।    তথ্যসূত্র   বিষয়শ্রেণী:গুগলের ব্যক্তি বিষয়শ্রেণী:২১শ শতাব্দীর মার্কিন নারী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পোলীয় বংশোদ্ভূত মার্কিন ব্যক্তি বিষয়শ্রেণী:তথ্য প্রযুক্তি ব্যবসায়ী বিষয়শ্রেণী:মার্কিন কম্পিউটার ব্যবসায়ী বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:মার্কিন প্রধান পরিচালন কর্মকর্তা বিষয়শ্রেণী:মার্কিন নারী ব্যবসায়িক নির্বাহী
thumb|right|300px|১৮৭৫ সালে হিন্দু মহিলা বিদ্যালয়ের ছাত্রীগণের সঙ্গে এ্যানেট এ্যাক্রয়েড  বঙ্গ মহিলা বিদ্যালয় ছিল ভারতের প্রথম মহিলা লিবারেল আর্টস কলেজ। ১৮৭৬ সালের ১ জুন কলকাতায় এটি প্রতিষ্ঠিত হয়।   তথ্যসূত্র    রামতনু লাহিড়ী ও তৎকালীন বঙ্গসমাজ-শিবনাথ শাস্ত্রী, পৃঃ ১৬৭-১৭০,নিউ এজ্‌ পাবলিসার্স পাঃ লিঃ  সংসদ বাঙ্গালি চরিতাভিধান-চতুর্থ সংস্করণ-প্রথম খন্ড-অঞ্জলি বসু   William Beveridge, India Called Them, London, 1947; M D Hussain, 19th Century Indian Historical Writing In English, Calcutta, 1992.   আরও দেখুন   এ্যানেট সুসানা এ্যাক্রয়েড বেভারীজ  হেনরী বেভারীজ  মেরি কার্পেন্টার  হিন্দু মহিলা বিদ্যালয়   বেথুন স্কুল  বেথুন কলেজ  জন এলিয়ট ড্রিঙ্কওয়াটার বিটন  বিষয়শ্রেণী:বাংলার নবজাগরণ বিষয়শ্রেণী:পশ্চিমবঙ্গের বিদ্যালয় বিষয়শ্রেণী:কলকাতার বিদ্যালয় বিষয়শ্রেণী:পশ্চিমবঙ্গের শিক্ষাপ্রতিষ্ঠান বিষয়শ্রেণী:১৮৭৬-এ ভারতে প্রতিষ্ঠিত
রূপনারায়ণপুর রেলওয়ে স্টেশন হল ভারতীয় রেলের একটি ভূমিগত রেলওয়ে স্টেশন। এটি হাওড়া–দিল্লি প্রধান রেলপথের আসানসোল–পাটনা বিভাগের অন্তর্গত এবং পূর্ব রেলের দ্বারা পরিচালিত হয়। স্টেশনটি রূপনারায়ণপুর ও রূপনারায়ণপুরেরর পার্শ্ববর্তী এলাকায় রেল পরিষেবা প্রদান করে। স্টেশনটিতে মোট ৩ টি প্ল্যাটফর্ম রয়েছে। এই স্টেশনে প্রতিদিন ১৪ টি ট্রেন যাত্রাবিরতি করে।  ইতিহাস  বৈদ্যুতীকরণ  রেলওয়ে স্টেশন ও রেলপথের বৈদ্যুতীকরণ ১৯৯৪-৯৫ সালে কারা হয়েছিল।  তথ্যসূত্র  বিষয়শ্রেণী:পশ্চিম বর্ধমান জেলার রেলওয়ে স্টেশন
ডারলন () ভারতের মিজোরাম রাজ্যের আইজল জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল  । সমুদ্র সমতল হতে এর গড় উচ্চতা হল ৮৭০ মিটার (২৮৫৪ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ডারলন শহরের জনসংখ্যা হল ৩৮৫৯ জন। এর মধ্যে পুরুষ ৫১%, এবং নারী ৪৯%।  এখানে সাক্ষরতার হার ৮৩%, । পুরুষদের মধ্যে সাক্ষরতার হার ৮৩%, এবং নারীদের মধ্যে এই হার ৮২%। সারা ভারতের সাক্ষরতার হার ৫৯.৫%, তার চাইতে ডারলন এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মিজোরামের শহর
দ্বাদশ স্তোত্র হল ১২টি স্তোত্রের পরম্পরা যা মধ্বাচার্য দ্বারা রচিত। স্তোত্রগুলো দেবতা বিষ্ণুর প্রশংসায় রচিত। এটা বিশ্বাস করা হয় যে উড়ুপিতে ভগবান কৃষ্ণের মূর্তি স্থাপনের সাথে সম্পর্কিত স্তোত্রগুলি রচিত হয়েছিল। যদিও ১২টি স্তোত্রের অধিকাংশই ভগবানের স্তূতি, তৃতীয় স্তোত্রটি আসলে মাধব দর্শনের সারসংক্ষেপ।  বছরের পর বছর ধরে দ্বাদশ স্তোত্রের অসংখ্য সঙ্গীত রচনা করা হয়েছে। মাধব মন্দিরে "নৈবেদ্য" বা ভগবানকে অন্ন নিবেদনের সময় দ্বাদশ স্তোত্র পাঠ করাও একটি রীতি।  আরও দেখুন  প্রমেয় শ্লোক  তথ্যসূত্র  উৎস       বহিঃসংযোগ  Transliteration of the Dvadasha Stotras in Roman alphabets   বিষয়শ্রেণী:দ্বৈত বেদান্ত বিষয়শ্রেণী:হিন্দু ধর্মগ্রন্থ বিষয়শ্রেণী:সংস্কৃত গ্রন্থ বিষয়শ্রেণী:বৈষ্ণব ধর্মগ্রন্থ বিষয়শ্রেণী:হিন্দু ভক্তিমূলক গ্রন্থ বিষয়শ্রেণী:স্তোত্র বিষয়শ্রেণী:মাধবাচার্য বিষয়শ্রেণী:বৈষ্ণব সম্প্রদায় বিষয়শ্রেণী:১৩শ শতাব্দীর ভারতীয় বই
মুহাম্মাদকে বিশ্বব্যাপী পরিচিতি করানোর আন্তর্জাতিক সংস্থা () একটি স্বাধীন সত্তার অধীনে গঠিত সংস্থা রাসূলকে বিশ্ববাসীর নিকট সঠিকভাবে উপস্থাপনের জন্য কাজ করে থাকে। এটি রাবিতা আলম আল-ইসলামি নামক সংগঠনের অংশ হিসাবে পরিচালিত হয়ে থাকে। সংস্থার প্রধান কার্যালয় সৌদি আরবে রিয়াদ শহরে অবস্থিত। সংস্থাটি তার লক্ষ্য হিসেবে উল্লেখ করে যে, এটি নবী মুহাম্মদ (সা.)-এর সম্পর্কে তাদের মতে প্রচলিত ভুল ধারণাগুলো সংশোধন করা এবং অমুসলিমদেরকে তাঁর জীবনচরিত সম্পর্কে জানানো ও দশটি ভাষায় সংশ্লিষ্ট উৎস সরবরাহ করা।   লক্ষ্য ও উদ্দেশ্য   অমুসলিমদেরকে মহানবীএর সঙ্গে পরিচিত করা। নবীর সম্পর্কে প্রচলিত ভুল ধারণা ও চিন্তাধারা সংশোধন করা। নবীর ভাবমূর্তি বিনষ্ট করার উদ্দেশ্যে পরিচালিত মিথ্যা অভিযোগ ও প্রচারাভিযান খণ্ডন করা। এটি মহানবীর সুন্নাহ, জীবনী, গুণাবলি, চরিত্র, আদর্শ এবং মানবতার সমস্যার সমাধানে তাঁর পদ্ধতি তুলে ধরে থাকে। এ ক্ষেত্রে দেশীয় ও আন্তর্জাতিক পর্যায়ে গৃহীত মহৎ উদ্যোগগুলোর মধ্যে সমন্বয় সাধন করার মাধ্যমে সংগঠনটি কাজ পরিচালনা করে থাকে। নবী মুহাম্মদের ব্যক্তিত্ব ও তাঁর বার্তার ওপর ভিত্তি করে বিভিন্ন ভাষায় সহজবোধ্য বৈজ্ঞানিক উপকরণ গবেষকদের ও আন্তর্জাতিক গণমাধ্যমকে সরবরাহ করা।   কার্যপ্রণালী   অমুসলিমদের উদ্দেশ্যে নবীএর পরিচিতি এবং তাঁর সমর্থনে বই ও পুস্তিকা রচনা করা। নবী মুহাম্মদর ব্যক্তিত্বকে লক্ষ্য করে পরিচালিত প্রচারণা নজরে রাখা এবং তা বৈধ উপায়ে মোকাবিলা করা। মহানবীকে পরিচিত করার জন্য এবং তাঁর বিরুদ্ধে করা অভিযোগ ও বিকৃতি খণ্ডন করার জন্য প্রধান আন্তর্জাতিক ভাষায় একটি ওয়েবসাইট তৈরি করে সেখানে মিথ্যা প্রচারাভিযানের বিরোধিতা করা। নবীকে পরিচিত করার ও তার সমর্থনে প্রতিযোগিতা আয়োজন করা। সংস্থার লক্ষ্য অর্জনে সহায়ক মিডিয়া প্রোগ্রাম তৈরি করা এবং সেগুলো গণমাধ্যমে প্রচার করা। নবী মুহাম্মদকে লক্ষ্য করে গণমাধ্যমে করা যে কোনো বিভ্রান্তির জবাব দিতে আলেমদের দিয়ে লেখা গ্রহণ করা। ইসলামী ও অ-ইসলামি দেশগুলোতে নবীর পরিচিতি ও সমর্থনে সেমিনার, সম্মেলন, প্রশিক্ষণ ও প্রদর্শনী আয়োজন করা।   তথ্যসূত্র    বহিঃসংযোগ   অফিশিয়াল ওয়েবসাইট  বিষয়শ্রেণী:আন্তর্জাতিক ইসলামি সংস্থা বিষয়শ্রেণী:সৌদি আরবের সরকারি সংস্থা বিষয়শ্রেণী:মুহাম্মাদ বিষয়শ্রেণী:রিয়াদের ভবন ও স্থাপনা
বেলুম হাসনাইন () একজন পাকিস্তানি রাজনীতিবিদ ও নারী সাংসদ। তিনি ২০০২ থেকে ২০১৮ পর্যন্ত পাকিস্তান জাতীয় পরিষদের সদস্য ছিলেন।   রাজনৈতিক জীবন  ২০০২ সালের পাকিস্তানের সাধারণ নির্বাচনে নারীদের জন্য সংরক্ষিত আসনে তিনি পাঞ্জাব থেকে পাকিস্তান পিপলস পার্টির প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন।  ২০০৮ সালের পাকিস্তানের সাধারণ নির্বাচনে নারীদের জন্য সংরক্ষিত একটি আসনে তিনি পাকিস্তান পিপলস পার্টির প্রার্থী হিসাবে পাঞ্জাব থেকে পাকিস্তানের জাতীয় পরিষদের সদস্য পুনর্নির্বাচিত হন।  ২০১৩ সালের পাকিস্তানের সাধারণ নির্বাচনে পাঞ্জাব থেকে নারীদের জন্য সংরক্ষিত একটি আসনে পাকিস্তান পিপলস পার্টির প্রার্থী হিসাবে তিনি পাকিস্তানের জাতীয় পরিষদের সদস্য আবারও পুনর্নির্বাচিত হন।  তথ্যসূত্র  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:পাঞ্জাবি ব্যক্তি বিষয়শ্রেণী:পাকিস্তান পিপলস পার্টির রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ২০০২-২০০৭ বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:২১শ শতাব্দীর পাকিস্তানি নারী রাজনীতিবিদ
রণগিরি ডাম্বুলা আন্তর্জাতিক ক্রিকেট স্টেডিয়াম (, ) শ্রীলঙ্কায় প্রতিষ্ঠিত আন্তর্জাতিকমানের স্টেডিয়াম। এর দর্শক আসন সংখ্যা ৩০,০০০।Rangiri Dambulla International Stadium | Sri Lanka | Cricket Grounds | ESPN Cricinfo. Content.cricinfo.com. Retrieved on 2013-12-23. মধ্যাঞ্চল প্রদেশের ডাম্বুলার কাছাকাছি এ স্টেডিয়ামটির অবস্থান। ডাম্বুলা গুহা মন্দির কর্তৃপক্ষের কাছ থেকে ৬০ একর (২,৪০,০০০ মি২) জমি ইজারা নিয়ে এ স্টেডিয়াম নির্মাণ করা হয়েছে। ডাম্বুলা ট্যাঙ্ক ও ডাম্বুলা রক এ স্টেডিয়াম থেকে দৃশ্যমান।   ইতিহাস  মার্চ, ২০০১ সালে সফরকারী ইংল্যান্ডের বিপক্ষে শ্রীলঙ্কার ওডিআইয়ে অংশগ্রহণের মাধ্যমে উদ্বোধন করা হয়। ২০০৩ সালে ফ্লাডলাইট স্থাপন করা হয়। দূর্বলমানের ফ্লাডলাইটের কারণে তিন বছর বিরতি দিয়ে নভেম্বর, ২০১৩ সালে পুনরায় আন্তর্জাতিক ক্রিকেট আয়োজনের সিদ্ধান্ত নেয়া হয়। বর্তমানে কেবলমাত্র একদিনের খেলা আয়োজনের পরিকল্পনা নেয়া হয়েছে। আটটি প্রাচীন ফ্লাডলাইটের পরিবর্তে চারটি লেডের টাওয়ার স্থাপন করা হয়েছে।  শুষ্ক অঞ্চলে এ স্টেডিয়ামের অবস্থান। মূলতঃ সারা বছর যাতে একদিনের খেলা আয়োজন করা যায়, সেদিকে দৃষ্টি রেখেই এ পরিকল্পনা নেয়া হয়েছে। শ্রীলঙ্কা ক্রিকেট কন্ট্রোল বোর্ডের (বিসিসিএসএল) অর্থায়ণে এ অবকাঠামোর বাস্তবায়ন করা সম্ভব হয়। বিসিসিএসএলের তৎকালীন সভাপতি থিলাঙ্গা সুমাথিপাল এতে সর্বাত্মক সহায়তা করেন। নির্মাণকার্য সম্পন্ন হতে মাত্র ১৬৭ দিন সময় ব্যয়িত হয়। নির্মাণের পর উদ্বোধনী খেলায় আয়োজনের প্রাক্কালে ইজারা ও ঠিকাদারদের মধ্যে জটিলতায় স্টেডিয়াম ব্যবহার করা যায়নি। অবশেষে মে, ২০০৩ সালে আন্তর্জাতিক ক্রিকেট আয়োজন করা সম্ভবপর হয়। দক্ষিণাংশে মৌসুমী বৃষ্টিপাতের প্রেক্ষিতে প্রতিযোগিতার সাতটি খেলাই এখানে অনুষ্ঠিত হয়।  thumb|right|স্কোরবোর্ড এন্ড পিচ বোলারদের সহায়তা করে থাকে। সকালের দিকে সিমারেরা লাভবান হন। তবে, বিকেলে স্পিনারদের দিকেই ঝুঁকে পড়ে। ৩০-এর অধিক দিবা/রাত্রির খেলা আয়োজন করা হলেও ফ্লাডলাইটগুলো আইসিসির মানদণ্ড অনুসরণ করেনি।  ২০১০ সালের পর ৬ বছর বিরতী দিয়ে ২৮ আগস্ট, ২০১৬ তারিখে প্রথম দিবা/রাত্রির ক্রিকেট অনুষ্ঠিত হয়। আইসিসি মানদণ্ডের উপযোগী করে সফরকারী অস্ট্রেলিয়া দল এখানে খেলতে সম্মত হয়। এ মাঠেই শ্রীলঙ্কার প্রথিতযশা ক্রিকেট তারকা তিলকরত্নে দিলশান তার সর্বশেষ ওডিআইয়ে অংশগ্রহণ করেন।  thumb|right|আইসিসি মানদণ্ডে ফ্লাডলাইটগুলো উত্তীর্ণ হতে পারেনি   রেকর্ড  ২১ জুন, ২০১০ তারিখে পাকিস্তান সর্বাধিক ৩৮৫/৭ তুলে বাংলাদেশের বিপক্ষে। ১৮ নভেম্বর, ২০০৩ ও ১০ আগস্ট, ২০১০ তারিখে ইংল্যান্ড ও ভারত যথাক্রমে স্বাগতিক শ্রীলঙ্কা ও নিউজিল্যান্ডের বিপক্ষে সর্বনিম্ন ৮৮ রান তুলে।  ব্যক্তিগতভাবে মাহেলা জয়াবর্ধনে সর্বাধিক ১০৭৬ রান তুলেন। ২৫ মার্চ, ২০১৭ তারিখে তামিম ইকবাল স্বাগতিক শ্রীলঙ্কার বিপক্ষে ব্যক্তিগত সর্বোচ্চ ১২৭ রান তুলেন। অন্যদিকে মুত্তিয়া মুরালিধরন সেরা বোলিং পরিসংখ্যান করেন ৫/২৩। এছাড়াও ৪২ উইকেট পেয়ে এ মাঠে সর্বাধিক উইকেট লাভকারীর ভূমিকায় অবতীর্ণ হয়েছেন তিনি।   তথ্যসূত্র    আরও দেখুন   মাহেলা জয়াবর্ধনে  একদিনের আন্তর্জাতিক ক্রিকেট মাঠের তালিকা  ২০১৬-১৭ বাংলাদেশ ক্রিকেট দলের শ্রীলঙ্কা সফর   বহিঃসংযোগ    ডাম্বুলায় আসন্ন খেলাগুলোর তালিকা  ক্রিকইনফোয় ডাম্বুলার তথ্যাবলী  বিষয়শ্রেণী:মধ্যপ্রদেশের (শ্রীলঙ্কা) ক্রীড়া মাঠ বিষয়শ্রেণী:শ্রীলঙ্কার স্টেডিয়াম বিষয়শ্রেণী:শ্রীলঙ্কার ক্রিকেট মাঠ বিষয়শ্রেণী:২০০০-এ প্রতিষ্ঠিত